REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/119-17

25. jun 2017. godine

B e o g r a d

**Z A P I S N I K**

**17. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 24. JUNA 2017. GODINE**

Sednica je počela u 9,33 časova.

Sednicom je predsedavao Petar Petrović, predsednik Odbora.

Sednici su prisustvovali članovi Odbora: Slaviša Bulatović, Đorđe Komlenski, Aleksandar Martinović, Žarko Mićin, Jovan Palalić, Biljana Pantić Pilja i Balint Pastor.

Osim članova Odbora, sednici je prisustvovala i Tanja Tomašević Damnjanović, zamenica odsutnog člana Odbora Mihaila Jokića.

Sednici nisu prisustvovali članovi Odbora: Neđo Jovanović, Mihailo Jokić, Nataša Mićić, Miletić Mihajlović, Dušan Pavlović, Sreto Perić, Vjerica Radeta, Dušan Petrović i Katarina Rakić, niti njihovi zamenici.

Predsednik Odbora je stavio na glasanje, a članovi Odbora su jednoglasno (devet za) utvrdili sledeći:

D n e v n i r e d :

1. Razmatranje Predloga zakona o izmenama i dopunama Zakona o ministarstvima, koji je podneo narodni poslanik dr Aleksandar Martinović (broj 02-1810/17 od 23. juna 2017. godine), u načelu;
2. Razno.

**PRVA TAČKA** – Razmatranje Predloga zakona o izmenama i dopunama Zakona o ministarstvima, koji je podneo narodni poslanik dr Aleksandar Martinović (broj 02-1810/17 od 23. juna 2017. godine), u načelu

**Predsednik Odbora Petar Petrović** je otvorio raspravu po prvoj tački Dnevnog reda.

Kako se niko od članova i zamenika članova Odbora nije javio za reč, nakon zaključenja rasprave, pristupilo se glasanju.

Članovi Odbora su **jednoglasno** odlučili da Odbor predloži Narodnoj skupštini da **PRIHVATI** Predlog zakona o izmenama i dopunama Zakona o ministarstvima.

Članovi Odbora su se saglasili za predlogom da izvestilac Odbora na sednici Narodne skupštine bude Petar Petrović, predsednik Odbora.

**DRUGA TAČKA -** Razno

Rasprava u vezi sa ovom tačkom dnevnog reda nije otvarana.

Sednica je završena u 9,40 časova.

SEKRETAR PREDSEDNIK

Sanja Pecelj Petar Petrović